Jason Rohde mag na dogters terugkeer | Maroela Media
Jason Rohde, die uitvoerende hoof van Sotheby's International Realty South Africa, sal toegelaat word om terug te keer na sy dogters in Johannesburg tot sy volgende verskyning in die Stellenbosch-landdroshof.
eNCA berig Rohde het vandag weer in die hof verskyn, waar landdros Greg Jacobs hom verlof gegee het om terug te keer na sy huis in Bryanston. Rohde is op 30 Augustus op borgtog vrygelaat, maar kon volgens sy borgtogvoorwaardes nie die Wes-Kaap sonder toestemming verlaat nie en het in die tyd by sy swaer in Melkbosstrand tuisgegaan.
Sy verdediging het Vrydag aangevoer hy moet na Johannesburg terugkeer omdat hy die risiko loop om sy werk te verloor indien hy nie daar is om sy pligte uit te voer nie. Rohde se regspan het ook gesê die saak is baie traumaties vir sy dogters en hy wil spesifiek sy 18-jarige dogter bystaan, wat nou haar matriekeksamen moet skryf.
Die staat het hierdie versoek teengestaan en gesê Rohde is tydelik by Sotheby's geskors en hoef dus nie in Johannesburg te wees vir werk nie. Dit het ook aan die lig gekom Rohde het na bewering sonder die nodige toestemming dubbele burgerskap van Suid-Afrika en Australië gekry. Die staat het in die lig hiervan gesê hulle kan nie waarborg dat Rohde nie 'n vlugrisiko is nie.
Jacobs het egter Rohde se versoek om terug te keer na Johannesburg toegestaan en sy borgtog verleng. Die saak is uitgestel tot 27 Januarie volgende jaar.
Ek kan regtig geen rede sien hoekom hy nie na sy kinders toe kan gaan nie. Ek is bly oor die bevel. Die man is nog nie skuldig bevind nie en mens kan sien dit is 'n beskaafde opgevoede man met 'n ordentlike werk. Die klippe gaan seker nou weer rol soos met die OP saak. Die mense wat so klippe gooi moet objektief wees. Hierdie is nie 'n misdadiger soos die duisende wat elke dag mense doodmaak en daarmee wegkom nie.
Alida – Ek glo nie hy is skuldig nie. Te veel teenstrydighede. Dalk skuldig aan ander dinge, maar betwyfel moord.
Ek dink dit is baie interessant dat hy onwettige dubbele burgerskap aansoek intussen kan doen en dit is ok. Soos julle sê, hy lyk ordentlik en ek dink nie hy sal vlug, net baie interessant. Dit is egter 'n hartseer saak en ek voel vir die kinders wat meer as ons tussen 2 vure sit. Sonder Ma en aangekla van Pa as moontlike moordenaar. Sterkte ons dink aan julle. Die gereg moet egter sy gang gaan as hy dit gedoen het sal ek wil hê hy moet net soos alle ander behandel word, nie bedoelende gewone misdadigers nie, mens kan… Lees meer »
Alida, ons wag nog so bietjie….daars nog nie genoeg om spoor te vat nie……
Mens kan nie onwettige dubbele burgerskap van Australie en SA kry nie. Dit is onmoontlik – die proses werk nie so nie. Wanneer jy aansoek doen vir Ausraliaanse burgerskap word alle vorige "burgerskappe" automaties gekanselleer TENSY jy spesifiek vra om dit te behou. Die proses om jou bestaande burgerskap te behou word deur die betrokke regerings gehanteer en is heeltemaal uit jou hande, en heetelmaal onderhewig aan hulle diskresie. Hulle sal jou laat weet. Die enige resultaat van die proses is dat jy OF Aus burgerskap het OF Aus + Ander land se burgerskap het. So eenvoudig soos dit. Dit… Lees meer »